Kremona
Kremona (it. Cremona) – miestas Italijoje, Lombardijoje; Kremonos provincijos centras. Miestas įsikūręs Po upės kairiajame krante, Po lygumos viduryje. Kremona žinoma dėl savo senos muzikos istorijos ir tradicijų, ypač smuikų gamintojų Antonijaus Stradivarijaus, Amačių ir Džiuzepės Gvarnerio. Išvystyta mašinų, naftos apdirbimo, maisto pramonė, muzikos instrumentų gamyba. Išlikusi XII a. katedra, XII–XV a. krikštykla, XIII a. miesto aikštė. Yra Stradivarijaus, miesto, žemdirbystės istorijos muziejai. Veikia Kremonos universitetas.